钦定古今图书集成/明伦汇编/官常典/第440卷 > 册府元龟 > 《死事》
## 钦定古今图书集成/明伦汇编/官常典/第440卷 > 册府元龟 > 《死事》

古之谓“死有重于泰山有轻于鸿毛者盖虑乎！不得
其所也。”若乃委质以事君陈力而就列有死无贰乃
其分焉矧夫处分阃之任总贞师之寄所以式遏寇
虐作固垣翰夹辅宗社保障黎元诚安危之注意而
委赖之尢重者也。乃有遘难虞之会当讨击之际纯
心内激拳勇外发执金鼓而作气冒矢石而无惮奋
不顾身沦于锋刃其或失先声后实之效当彼众我
寡之势战则奔溃守则沦覆而能执心不挠握节自
誓捐躯死难殁而益荣此所谓“执戈卫社陨首无悔”
者矣。